CWT วิ่งฉิวกว่า5% สวนตลาดฯ โบรกฯแนะซื้อเก็งกำไร คาดQ2/61 กำไรโตเด่น หลังCODโรงไฟฟ้าชีวมวล
CWT วิ่งฉิวกว่า5% สวนตลาดฯ โบรกฯแนะซื้อเก็งกำไร คาดQ2/61 กำไรโตเด่น หลังCODโรงไฟฟ้าชีวมวล โดยปิดตลาดวันนี้ ราคาอยู่ที่ 3.66 บาท บวก 0.18 บาท หรือ 5.17% สูงสุดที่ 3.70 บาท ต่ำสุดที่ 3.50 บาท ด้วยมูลค่าซื้อขาย 45.90 ล้านบาท
8 พ.ค. 2561

ผู้สื่อข่าวรายงานว่า หุ้นบริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ปิดตลาดวันนี้ ราคาอยู่ที่ 3.66 บาท บวก 0.18 บาท หรือ 5.17% สูงสุดที่ 3.70 บาท ต่ำสุดที่ 3.50 บาท ด้วยมูลค่าซื้อขาย 45.90 ล้านบาท

ด้าน บล.โกลเบล็ก ระบุในบทวิเคราะห์ (8 พ.ค.) แนะนำ “ซื้อเก็งกำไร” โดย CWT เป็นผู้ผลิตเบาะหนังรถยนต์ (สัดส่วนรายได้กว่า 80%) และธุรกิจอื่นๆ อาทิ อาหารสัตว์ ฟองหนัง และล่าสุดขยายไปสู่ธุรกิจพลังงานเพิ่มเติม (ปัจจุบันมีโรงไฟฟ้า ชีวมวล 9.9 mw ถือหุ้น 100% COD 25 เม.ย. 61 และโซล่า 5 mw 49% COD 9 ม.ค. 60)
สำหรับการจัดตั้งบริษัทร่วมทุน  Sakun C (ถือหุ้น 51%) เพื่อเป็นผู้ประกอบและจำหน่ายเรืออลูมิเนียม กำลังมีแผนขยายงานไปสู่ รถมินิบัสหรือไมโครบัส วัสดุอลูมิเนียม สำหรับเรือมีกำลังการผลิตราว 1 ลำ ต่อ 2 สัปดาห์ ส่วนรถ วางเป้าเริ่มก่อสร้างโรงงานประกอบพร้อมผลิตได้ภายในต้นปีหน้า ราววันละ 12 คัน
โดยแม้ราคาหุ้นปัจจุบันอาจซื้อขายอยู่ที่ PER ที่ 40 เท่า แต่จากการ COD โรงไฟฟ้าชีวมวลดังกล่าวข้างต้น น่าจะส่งผลให้ผลประกอบการไตรมาส 2/61 เริ่มมีกำไรเติบโตจากปีก่อน โดดเด่นและธุรกิจ Sakun C ยังมีความต้องการรถมินิบัสจากเป้าหมายของภาครัฐฯ ซึ่งกำหนดให้รถตู้โดยสารสาธารณะจำนวนราว 6 พันคัน ที่ใบอนุญาตหมดอายุภายในปลายปี 62 ห้ามต่ออายุและเปลี่ยนเป็นรถไมโครบัสทั้งหมด โดยรวมถือเป็นโอกาสให้ “ซื้อเก็งกำไร” ได้